Ugovor o alotmanu

Ovaj ugovor se moze smatrati izrazito specifičnim,jer se tiče samo poslovnih odnosa na turističkom tržištu. On se sklapa između turističke agencije i hotelskog preduzeća na rok od jedne godine ili jedne turističke sezone.

Prema ovom ugovoru hotelsko preduzeće se obavezuje da će u ugovorenom razdoblju staviti na raspolaganje deo svojih kapaciteta( soba,odnosno kreveta) turističkoj agenciji,prema ugovorenoj ceni i uz ostale ugovorene uslove. Istovremeno se turistička agencija obavezuje da će popunjavati ugovorene kapacitete,platiti ugovorenu cenu i blagovremeno obavestiti hotelsko preduzeće ukoliko nije u mogućnosti da popuni ugovorene kapacitete.

Ugovor o alotmanu se uobičajeno sklapa u sledeća dva osnovna oblika:

-ugovor o alotmanu sa pravom na jednostrani raskid,kojim se turistička agencija obavezuje da će samo težiti da popuni ugovorene kapacitete u ugovorenom razdoblju. Ukoliko to ne učini( o čemu mora obavestiti hotel),ima pravo da samostalno raspolaže tim kapacitetima u zavisnosti od postotka otkazivanja,prema našim posebnim uzansama u turizmu,rok za otkazivanje korišćenja ugovorenih kapaciteta je:

-otkaz za celokupnu grupu najmanje 30 dana pre datuma dolaska. Kada se vrši rezervacija za grupu koja zauzima više od 30% ukupnog kapaciteta soba, hotelijer može obavestiti agenciju, u pisanoj formi, u razdoblju od 30 do 60 dana pre datuma dolaska,da namerava da raspolaže brojem soba čiju popunu ne garantuje agencija. Ako agencija garantuje rezervaciju svih soba,navedeni otkazi se isključuju:

-otkaz od maksimum 50 % od početne rezervacije najmanje 15 dana pre datuma dolaska i

-otkaz od maksimum 25% od početne rezervacije,najmanje 10 dana pre datuma dolaska.

-Ukoliko se otkaz učini posle navedenih rokova,ugostitelj ima pravo na naknadu štete.

- Ukoliko hotelijer izda sobu u podzakup,gubi prava na naknadu štete.

-ugovor o alotmanu sa garancijom punjenja,odnosnokorišćenja ugovorenih kapaciteta, koji predstavlja izvesno osiguranje za hotel,jer agencija nije u mogućnosti da na osnovu najave otkaže korišćenje ugovorenih kapaciteta( klauzula,,puno za prazno,,). Ova garancija se obično određuje na osnovu prosečnog popunjavanja kapaciteta u razdoblju za koje je ugovor zaključen. To predstavlja,u suštini minimum popune ugovorenih kapaciteta za koji agencija mora platiti hotelu bez obzira na to da li ga je popunila ili ne.

- Ta naknada se uobičajeno određuje u iznosu od 75% od vrednosti nekorišćenih usluga. Sama veličina garancije se kreće od 30 do 80 % ugovorenih kapaciteta ( najčešće 60%).

Suštinu ugovora o alotmanu određuju zajednički ekonomski interesi kojise specifično oblikuju, u uslovima ugovora,jer odražavaju osobenosti turističkog tržišta.

Za razliku od ugovora o zatraženoj i potvrđenoj rezervaciji,ugovor o alotmanu , sadrži i elemente poslovnog rizika za jednu ili obe ugovorene strane.

Ugovor o alotmanu je prvi put zakonski regulisan 1978.godine donošenjem Zakona o obligacionim odnosima. To je učinilo da poslovni odnosi između turističkih agencija i hotela budu zasnovani na čvršćim osnovama.

Prema navedenom zakonu,u okviru ugovora o alotmanu turistička agencija ima sledeće obaveze:

-obaveštavanje hotelijera o stanju popunjavanja hotelskih kapaciteta,

-pridržavanje ugovorenih cena,

-plaćanje hotelskih usluga,

-izdavanje posebne pismene isprave ( vaučera).

Istovremeno je hotelijer obavezan da:

-stavi na raspolaganje svoje ugovorene kapacitete

-jednako postupa prema svim gostima

-ne menja cene svojih usluga,izuzev ako je turističku agenciju obavestio šest meseci unapred

-plati proviziju turističkoj agenciji

-za ugovore o alotmanu koji sadrže klauzulu ,,puno za prazno,, hotelijer plaća agenciju proviziju uvećenu za 10 % u odnosu na ugovor o alotmanu bez navedene klauzule